15-04-2019

I medfør af § 37 stk. 1 i forretningsorden for Inatsisartut fremsætter jeg følgende spørgsmål til Naa-lakkersuisut:

**Spørgsmål til Naalakkersuisut:**

**1. Hvorledes stiller det Kalaallit Airports og lufthavnspakkens finansiering, når et flertal i Finansudvalget nu henstiller Naalakkersuisut at omprioritere konto 10.13.11 til anlægsopgaver i yderdistrikter, resulterende i op til 250 millioner mindre i indskud?**

**2. Hvorledes forholder Naalakkersuisut sig på finansudvalgets mindretals udtalelse, om at dette kræver en ændring i både lufthavnsloven og finansloven for 2019, og dermed en revurdering af hele lufthavnspakken?**

**3. Har Naalakkersuisut mulighed for at påvirke Kalaallit Airports arbejde med udbud af anlægsopgaverne, som følge af den ændrede holdning i Finansudvalget?**

**4. Hvorledes forholder bestyrelsen i Kalaallit Airports sig til den usikkerhed og manglende opbakning til lufthavnspakken, som Finansudvalgets opfordring må betragtes som?**

**5. Hvorledes vil Naalakkersuisut forholde sig til en forespørgselsdebat, hvis den henstiller Naalakkersuisut til at sætte projekterne på pause?**

**6. Har Naalakkersuisut andre yderligere oplysninger, som påvirker lufthavnspakkens samfundsøkonomiske konsekvensanalyser?**

**7. Vil Naalakkersuisut henstille Kalaallit Airports til at indstille eventuelle anlægsarbejde, hvis der bliver udskrevet valg i utide eller hvad er holdningen til dette fra dens bestyrelsen?**

(Medlem af Inatsisartut, Pele Broberg, Partii Naleraq)

**Begrundelse:**

I debatten i Inatsisartut salen, har Formanden for Finansudvalget aktivt søgt at inddrage andre partier, til at omprioritere midler der ellers skal bruges til Selvstyrets 2.074 millioners egenkapital i Kalaallit Airports.

Dette er også understreget af Finansudvalgets flertalsudtalelse der består af Siumut, Inuit Ataqatigiit og Demokraatit. Mindretalsudtalelsen fra Partii Naleraq understreger det ikke er finansielt ansvarligt at omprioritere midlerne, uden at ændre lovgivningen der ligger bag.
Der er ingen af partierne der ligger bag, der ønsker at finde pengene fra andre selskaber (eller salg af disse) for at finansiere lufthavnspakken, og derfor betragter jeg det som rettidigt omhu at få afklaret Naalakkersuisuts holdning og eventuelle handlemuligheder for at sætte lufthavnspakken på pause.

Spørgsmålet bedes at blive besvaret indenfor 10 arbejdsdage